การสอบแอดมิดชันส์ - วิกิพีเดีย

# การสอบแอดมิดชันส์

### จากวิกิพีเดีย สารานุกรมเสรี

มีการแนะนำว่า บทความนี้น่าจะรวมเข้ากับ การรับบุคคลเข้าศึกษาในสถาบันอุดมศึกษา (อภิปราย)

การสอบแอดมิดชันส์ (Admission) เป็น ระบบกลางการคัดเลือกบุคคลเข้าศึกษาในสถาบันอุดมศึกษา (CentraI University Admissions System : CUAS) ใช้ในการคัดเลือกนักเรียนเพื่อเข้าศึกษาในระดับอุดมศึกษาแทนระบบเอ็นทรานซ์ที่ใช้อยู่เดิม ซึ่งคะแนนที่ได้ ไม่ได้มาจากการสอบเพียงอย่างเดียวเท่านั้น แต่ยังมีคะแนนบางส่วนจากเกรดเฉลี่ยของที่โรงเรียนมาเป็นส่วนหนึ่งในการพิจารณาเข้าศึกษาต่อด้วย โดยเริ่มใช้เมื่อปีการศึกษา 2549 ซึ่งสามารถใช้ได้ทั้งนักเรียนที่อยู่ในระดับมัธยมศึกษาตอนปลาย และนักศึกษาในระดับอุดมศึกษา ที่ต้องการเปลี่ยนคณะ

ในขั้นแรก นักเรียนที่มีความประสงค์ต้องการทดสอบการทดสอบทางการศึกษาแห่งชาติขั้นพื้นฐาน และ ขั้นสูง จะต้องยื่นความจำนงค์ และสมัครที่ สทศ.หรือ สถาบันทดสอบทางการศึกษาแห่งชาติ

หลังจากการแอดมิดชันส์เรียบร้อยแล้ว ให้ตรวจสอบคะแนนจาก สถาบันทดสอบทางการศึกษาแห่งชาติ และเมื่อนักเรียนที่ยังต้องการเข้าศึกษาต่อในระดับอุดมศึกษาผ่านระบบแอดมิดชันส์ จะต้องยื่นคะแนนเพื่อคัดเลือกเข้าศึกษา ที่ ระบบการรับบุคคลเข้าศึกษาในสถาบันอุดมศึกษาฯของ สกอ. หรือ สถาบันการอุดุมศึกษา เพื่อคัดเลือกเข้าสู่มหาลัยต่อไป

การสอบแอดมิสชันส์ องค์ประกอบคะแนนอยู่ 4 ส่วน ได้แก่ GPAX, GPA, O-NET และ A-NET

## [แก้] แอดมิดชันส์ตรง และ แอดมิดชันส์ส่วนกลาง

การสอบแอดมิดชันส์ จะมีอยู่ด้วยกัน 2 แบบคือ แอดมิดชันส์ตรง และ แอดมิดชันส์ส่วนกลาง โดยการสอบ แอดมิดชันส์ตรง ทางสถาบันจะกำหนดเงื่อนไขเพิ่มเติม เช่น นักเรียน จะต้องอาศัยอยู่ในภาคเหนือเท่านั้น, เกรดเฉลี่ยของนักเรียนจะต้องมากกว่า 3.00 หรือ คะแนนขั้นต่ำของนักเรียน จะต้องมากกว่า 50 % เป็นต้น ส่วนแอดมิชชันส์ส่วนกลาง จะคล้ายกับการเอ็นทรานซ์ระบบเก่า

## [แก้] ขั้นตอนการแอดมิดชันส์

การแอดมิดชัน จะประกอบไปด้วย 4 องค์ประกอบ โดยทั้ง 4 องค์ประกอบจะมาจากขั้นตอนต่างๆ มากมาย

ในขั้นแรก นักเรียนที่เรียนอยู่ในระดับมัธยมศึกษาตอนปลาย จะต้องหมั่นศึกษาเล่าเรียน และหาความรู้ โดยคะแนนที่ได้ในขณะเรียนในระดับมัธยมศึกษาตอนปลาย จะนำมาใช้เป็น องค์ประกอบ ที่ 1 และ 2 ต่อไป

จากนั้น เมื่อนักเรียนระดับมัธยมศึกษาตอนปลาย ที่มีความประสงค์จะเข้าศึกษาต่อในระดับอุดมศึกษาในปีการศึกษาหน้า จะต้องทดสอบ การทดสอบทางการศึกษาแห่งชาติขั้นพื้นฐาน และ ขั้นสูง โดยสามารถยื่นความจำนงค์ และสมัครที่ เว็บไซต์ของสถาบันทดสอบทางการศึกษาแห่งชาติ

หลังจากการทดสอบเรียบร้อยแล้ว ให้ตรวจสอบผลคะแนน จากเว็บไซต์ สถาบันทดสอบทางการศึกษาแห่งชาติ อีกครั้ง แล้ว รอจนกว่าการตรวจสอบครั้งใหม่จะเสร็จสิ้น (หากมีการตรวจสอบผิดพลาด ซึ่งในปีการศึกษา 2549 มีการตรวจสอบใหม่ 3 ครั้ง) แล้วจึงตรวจสอบผลคะแนน จากเว็บไซต์ สถาบันทดสอบทางการศึกษาแห่งชาติ อีกครั้ง หากมีข้อสงสัยในคะแนนของตน ให้ยื่นเรื่องขอตรวจขอสอบใหม่ ที่สถาบันทดสอบทางการศึกษาแห่งชาติโดยตรง ตามเวลาที่สถาบันประกาศไว้

เมื่อการตรวจสอบผลคะแนนเป็นที่ยุติเรียบร้อยแล้ว นักเรียนที่ยังต้องการเข้าศึกษาต่อในระดับอุดมศึกษา ผ่านระบบแอดมิดชันส์ต่อ จะต้องยื่นคะแนนตามองค์ประกอบทั้ง 4 องค์ประกอบ เพื่อคัดเลือกเข้าศึกษาที่ ระบบการรับบุคคลเข้าศึกษาในสถาบันอุดมศึกษา เพื่อคัดเลือกเข้าสู่มหาวิทยาลัยต่อไป

## [แก้] ทางเลือกอื่นนอกจากการแอดมิดชันส์

เนื่องจากการทดสอบที่มีปัญหาในการสอบแอดมิดชันส์ ประจำปีการศึกษา 2549 จึงทำให้มีนักศึกษาจำนวนมาก หวาดวิตก และขาดความเชื่อมั่นในระบบการสอบแอดมิดชันส์ แต่ถึงกระนั้น การสอบแอดมิดชันส์ ไม่ใช้เพียงทางเลือกเดียว ในการศึกษาต่อในระดับอุดมศึกษา โดยมีทางเลือกอื่นๆ ดังนี้

- การรับสมัครของมหาลัย เป็นกรณีพิเศษ เช่น การรับสมัครเป็นกรณีพิเศษ (จาก 10 คณะ ใน 39 วิชา) ของ มหาวิทยาลัยอัสสัมชัญ (ABAC)
- เรียนทางด้านสายอาชีพ หรือ อาชีวศึกษา ในระดับ ประกาศนียบัตรวิชาชีพชั้นสูง หลังจากนั้นยังสามารถศึกษาต่อเนื่องไปยังมหาวิทยาลัยต่างๆ และยังสามารถหางานทำได้ทันที

## [แก้] องค์ประกอบคะแนน

องค์ประกอบคะแนนที่ใช้เป็นเกณฑ์ในการพิจารณาในระดับมหาวิทยาลัย มีอยู่ด้วยกัน 4 ส่วน ได้แก่ GPAX, GPA, O-NET และ A-NET ทั้งนี้องค์ประกอบที่ 1 และ 2 จะต้องถ่วงน้ำหนักจากผลสอบ O-NET เป็นรายบุคคลก่อนนำไปใช้ โดยสถาบันทดสอบทางการศึกษาแห่งชาติจะเป็นผู้จัดสอบ O-NET และ A-NET

จากที่ประชุมอธิการบดีแห่งประเทศไทย ร่วมกับสำนักงานคณะกรรมการการอุดมศึกษา ได้บรรลุถึงข้อยุติซึ่งจะประกอบเป็นระบบใหม่ที่จะใช้สำหรับการรับนักเรียนเข้าศึกษาในมหาวิทยาลัย โดยมีข้อสรุป ในการใช้องค์ประกอบ ในปีต่างๆ เพื่อความเสมอภาคดังนี้

องค์ประกอบ | ค่าน้ำหนัก
2549 | 2550 | 2551
1. ผลการเรียนเฉลี่ยสะสมระดับมัธยมศึกษาตอนปลาย หรือเทียบเท่า (GPAX) | 10 % | 10 % | 10 %
2. ผลการเรียนเฉลี่ยสะสมระดับมัธยมศึกษาตอนปลาย หรือเทียบเท่า ตามกลุ่มสาระการเรียนรู้ (GPA) 3-5 กลุ่มจาก 8 กลุ่มสาระการเรียนรู้ | 20 % | 30 % | 40 %
3. ผลการทดสอบทางการศึกษาแห่งชาติขั้นพื้นฐาน (Ordinary National Educational Test : O-NET) มี 5 กลุ่มสาระการเรียนรู้ ได้แก่ ภาษาไทย ภาษาอังกฤษ คณิตศาสตร์ วิทยาศาสตร์ และสังคมศึกษา ศาสนาและวัฒนธรรม | 35 – 70% | 60% | 50%
4. ผลการทดสอบทางการศึกษาแห่งชาติขั้นสูง (Advanced National Educational Test : A-NET) และ/หรือวิชาเฉพาะไม่เกิน 3 วิชา | 0 – 35%

## [แก้] สัดส่วนน้ำหนักของคะแนนของข้อสอบปรนัยและอัตนัย

สาระที่สอบ | O-NET | A-NET
% ปรนัย | % อัตนัย | % ปรนัย | % อัตนัย
1. ภาษาไทย | 80 - 90 | 10 - 20 | 60 - 80 | 20 - 40
2. คณิตศาสตร์ | 80 - 90 | 10 - 20 | 60 - 80 | 20 - 40
3. วิทยาศาสตร์ | 80 - 90 | 10 - 20 | 60 - 80 | 20 - 40
4. สังคมศึกษา ศาสนาและวัฒนธรรม | 80 - 90 | 10 - 20 | 60 - 80 | 20 - 40
5. ภาษาต่างประเทศ (ภาษาอังกฤษ) | 80 - 90 | 10 - 20 | 60 - 80 | 20 - 40

## [แก้] คำนิยามที่เกี่ยวข้อง

### [แก้] กลุ่มสาระการเรียนรู้

1. กลุ่มสาระการเรียนรู้ภาษาไทย
2. กลุ่มสาระการเรียนรู้คณิตศาสตร์
3. กลุ่มสาระการเรียนรู้วิทยาศาสตร์
4. กลุ่มสาระการเรียนรู้สังคมศึกษา ศาสนาและวัฒนธรรม
5. กลุ่มสาระการเรียนรู้สุขศึกษาและพลศึกษา
6. กลุ่มสาระการเรียนรู้ศิลปะ
7. กลุ่มสาระการเรียนรู้การงานอาชีพและเทคโนโลยี
8. กลุ่มสาระการเรียนรู้ภาษาต่างประเทศ

### [แก้] วิชาเฉพาะ

วิชาเฉพาะ คือ วิชาความถนัดต่างๆ เช่น ด้านศิลปะ ความถนัดทางสถาปัตยกรรม ความถนัดทางด้านวิศวกรรม กำหนดสอบ ปีละ 1 ครั้ง สำหรับวิชาทางด้านภาษาต่างประเทศ มีการสอบภาษาต่างๆ ได้แก่ ภาษาฝรั่งเศส ภาษาเยอรมัน ภาษาจีน ภาษาญี่ปุ่น ภาษาบาลี และ ภาษาอาหรับ กำหนดสอบต่อจากการสอบ A - NET

## [แก้] แหล่งข้อมูลอื่น

- กลุ่มรับบุคคลเข้าศึกษาในสถาบันอุดมศึกษา สำนักงานคณะกรรมการการอุดมศึกษา ระบบการรับบุคคลเข้าศึกษาในสถาบันอุดมศึกษาฯ
- ประกาศสำนักงานคณะกรรมการการอุดมศึกษา เรื่อง คะแนนสูงสุด-ต่ำสุด การคัดเลือกบุคคลเข้าศึกษาในสถาบันอุดมศึกษา ในระบบแอดมิดชันส์กลาง ประจำปีการศึกษา 2549
- เว็บเอ็นทรานซ์ของสำนักงานคณะกรรมการการอุดมศึกษา (สกอ.)
- สถาบันทดสอบทางการศึกษาแห่งชาติ เว็บไซต์ส่วนกลาง ใช้ในการสมัคร ยืนยัน แจ้งข่าว และ ตรวจผล การสอบส่วนกลาง

ดึงข้อมูลจาก "http://th.wikipedia.org../../../%E0%B8%81/%E0%B8%B2/%E0%B8%A3/%E0%B8%81%E0%B8%B2%E0%B8%A3%E0%B8%AA%E0%B8%AD%E0%B8%9A%E0%B9%81%E0%B8%AD%E0%B8%94%E0%B8%A1%E0%B8%B4%E0%B8%94%E0%B8%8A%E0%B8%B1%E0%B8%99%E0%B8%AA%E0%B9%8C.html".

หมวดหมู่: บทความที่น่าจะถูกรวมเข้าด้วยกัน | การทดสอบ | สถาบันอุดมศึกษา

##### Views

- บทความ
- อภิปราย
- รุ่นปัจจุบัน

##### ค้นหา